**A NYÍRKARÁSZI POLGÁRMESTERI HIVATAL**

**ADATKEZELÉSI TÁJÉKOZTATÓJA**

Az Nyírkarászi Polgármesteri Hivatal, mint Adatkezelő kiemelt jelentőséget tulajdonít a személyes adatok védelmének, és minden körülmények között biztosítja ennek érvényesülését. A Nyírkarászi Polgármesteri Hivatal eleget tesz a személyes adatok védelmét szabályozó jogszabályi előírásoknak, különös tekintettel az Európai Parlament és a Tanács (EU) 2016/679 Rendelet, valamint az információs önrendelkezési jogról és az információszabadságról szóló 2011. évi CXII. törvény előírásaira.

A Nyírkarászi Polgármesteri Hivatal a személyes adatokat bizalmasan, a hatályos jogszabályoknak megfelelően kezeli, gondoskodik azok integritásáról és biztonságáról, megteszi a szükséges technikai és szervezési intézkedéseket, valamint kialakítja a célok eléréséhez szükséges belső eljárási szabályokat.

**1. A Tájékoztató célja, hatálya**

**1.1 Előzmények**

2018. május 25. napján lépett hatályba és ettől az időponttól kezdve kötelezően alkalmazandó az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet - General Data Protect Regulation; a továbbiakban: GDPR vagy Rendelet). A jelen Tájékoztató a Rendeletben meghatározott, az Adatkezelőkre előírt, a személyes adatok kezelésére vonatkozó tájékoztatási kötelezettségnek való megfelelés részeként került megalkotásra.

A Nyírkarászi Polgármesteri Hivatal (a továbbiakban: Adatkezelő) a Rendelet értelmében adatkezelőnek minősül, a Rendelet szabályozása az Adatkezelő által kezelt személyes adatok vonatkozásában is alkalmazandó.

**1.2 A Tájékoztató célja**

Jelen Tájékoztató célja, hogy az Adatkezelő ügyfelei, alkalmazottai, leendő ügyfelei és leendő alkalmazottai számára átláthatóvá tegye az általa elektronikus és nem elektronikus úton nyújtott szolgáltatások igénybe vétele során követett adatkezelési eljárásokat, a természetes személyek személyes és más adataik kezelésével összefüggő védelméhez kapcsolódó elvek és szabályok a természetes személyek állampolgárságától és lakóhelyétől függetlenül érvényesüljenek.

Az Adatkezelő alapvető célja, hogy minden esetben tiszteletben tartsa e természetes személyek alapvető jogait és szabadságait, különösen, ami a személyes adataik védelméhez való jogukat illeti.

**1.3 Az Adatkezelő adatai**

Szervezet neve: Nyírkarászi Polgármesteri Hivatal

Szervezet székhelye: 4544 Nyírkarász, Fő út 21.

Szervezet adószáma: 15403856-2-15

Szervezet vezetője: Matyi Andrásné jegyző

Szervezet fő tevékenysége: Közhatalmi-, és közfeladat ellátása

**1.4 Vonatkozó fontosabb jogszabályok**

* az információs önrendelkezési jogról és az információszabadságról szóló 2011. évi CXII. törvény („Infotv.”),
* a Polgári Törvénykönyvről szóló 2013. évi V. törvény („Ptk.”)

**1.5 A Tájékoztató hatálya**

Jelen Tájékoztató hatálya a www.nyirkarasz.hu honlaphoz (a továbbiakban: Honlap), az Adatkezelő közhatalmi tevékenységéhez, valamint a magánjogi jogviszonyokhoz (szerződések) kapcsolódó adatkezelésekre terjed ki.

**1.6 A Tájékoztató módosítása**

Az Adatkezelő fenntartja a jogot a Tájékoztató egyoldalú módosítására.

**2. Alapvető fogalmak**

**adatfeldolgozó:** az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;

**adatkezelés:** a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;

**adatkezelő:** az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;

**az érintett hozzájárulása:** az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;

**Érintett:** az Adatkezelő szolgáltatásait igénybe vevő, azonosított vagy azonosítható természetes személy;

**harmadik fél:** az a természetes vagy jogi személy, közhatalmi szerv, ügynökség vagy bármely egyéb szerv, amely nem azonos az érintettel, az adatkezelővel, az adatfeldolgozóval vagy azokkal a személyekkel, akik az adatkezelő vagy adatfeldolgozó közvetlen irányítása alatt a személyes adatok kezelésére felhatalmazást kaptak;

**személyes adat:** azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

**adatvédelmi incidens:** a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az adatokhoz való jogosulatlan hozzáférést eredményezi.

A Tájékoztató alkalmazása során a GDPR és az Infotv. fogalommeghatározásai az irányadóak.

**3. Az Adatkezelő által kezelt személyes adatok köre**

**3.1 A kezelt személyes adatok köre**

1. Közhatalmi feladatok ellátása érdekében, a jogszabályok által előírt adatok.
2. A Honlapon keresztül tett bejelentések és egyéb üzenetküldéshez kapcsolódóan név és email cím.
3. A Honlap használata során az Adatkezelő rendszere automatikusan rögzíti az érintett IP címét.
4. Szerződésekhez és marketing tevékenységekhez kötődő kapcsolattartási információk.
5. Az Adatkezelő által lebonyolított rendezvényeken a rendezvény előadóinak és résztvevőinek adatai, különösen a név, cím, elérhetőségek, foglalkozás.
6. Az Adatkezelő szerződéseivel kapcsolatban kezeli a szerződő fél képviselőjének és szerződéses kapcsolattartójának adatait.
7. Eseti megkeresések, email, levél, telefon megkeresés esetén az érintett fél kapcsolattartási adatai, az információadáshoz vagy a szolgáltatás nyújtásához szükséges mértékben és ideig.
8. Adatkezelő munkatársai adatainak kezelése, a jogszabályokban előírt kötelezettségek teljesítéséhez.
9. Állás betöltésére jelentkezők benyújtott adatai.
10. Biztonsági kamerák felvételei.
11. Rendezvényeken készülő fényképek, videofelvételek.

**3.2 Az adatkezelések jogalapja és célja**

Az Adatkezelő jogszerűen kezeli a személyes adatokat, amennyiben az alábbi feltételek legalább egyike teljesül:

1. az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges;
2. az érintett hozzájárulását adta személyes adatainak egy vagy több konkrét célból történő kezeléséhez;
3. az adatkezelés olyan szerződés teljesítéséhez szükséges, amelyben az érintett az egyik fél, vagy az a szerződés megkötését megelőzően az érintett kérésére történő lépések megtételéhez szükséges;
4. az adatkezelés az adatkezelőre vonatkozó jogi kötelezettség teljesítéséhez szükséges;
5. az adatkezelés az érintett vagy egy másik természetes személy létfontosságú érdekeinek védelme miatt szükséges;
6. az adatkezelés az adatkezelő vagy egy harmadik fél jogos érdekeinek érvényesítéséhez szükséges, kivéve, ha ezen érdekekkel szemben elsőbbséget élveznek az érintett olyan érdekei vagy alapvető jogai és szabadságai, amelyek személyes adatok védelmét teszik szükségessé, különösen, ha az érintett gyermek.

Az f) alpont nem alkalmazható a közhatalmi adatkezelésekre.

**Az adatkezelések célja:**

1. Közhatalmi feladatok teljesítése;
2. Állampolgári megkeresések kezelése;
3. Jogi-szerződéses kötelezettségek teljesítése;
4. Honlap használatának kezelése, felhasználói azonosítás;
5. Honlap, célzott információk megjelenítése;
6. Statisztikák, elemzések;
7. Érintett által generált tartalmak kezelése (közösségi média, fórum);
8. Foglalkoztatottak adatainak kezelése.

Az adatkezelésekről részletes információ a Polgármesteri Hivatalban (4544 Nyírkarász, Fő út 21.) fellelhető Adatkezelések Nyilvántartásából érhető el.

**4. Az adatkezeléssel kapcsolatos jogok gyakorlása**

**4.1 Tájékoztatáshoz való jog**

Az Érintett az Adatkezelő elérhetőségeinek valamelyikén keresztül írásban tájékoztatást kérhet az Adatkezelőtől arról, hogy

* milyen személyes adatait,
* milyen jogalapon,
* milyen adatkezelési cél miatt,
* milyen forrásból,
* mennyi ideig kezeli,
* a Hatóság kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait.

Az Érintett jogosult adatainak kezelésével kapcsolatban az átlátható tájékoztatásra, információra adatainak kezelését illetően, továbbá érintetti jogainak gyakorlására vonatkozó lehetőségekről.

Az Adatkezelő az Érintettek adatkezelésére vonatkozó információkat több módon is elérhetővé teszi, honlapján publikálja vagy papír alapon a Polgármesteri Hivatal helyiségeiben lehet megtekinteni.

Az Érintett jogosult arra, hogy hozzáférjen a rá vonatkozóan gyűjtött adatokhoz, valamint arra, hogy egyszerűen és ésszerű időközönként, az adatkezelés jogszerűségének megállapítása és ellenőrzése érdekében gyakorolja e jogát.

**4.2 Az Érintett hozzáférési joga**

Az Érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, ha igen, akkor mely személyes adatainak kezelése van folyamatban, továbbá jogosult arra, hogy a személyes adatokhoz és a következő információkhoz hozzáférést kapjon:

1. az adatkezelés céljai;
2. az Érintetti személyes adatok kategóriái;
3. azon címzettek, vagy címzettek kategóriái, akikkel, illetve amelyekkel a személyes adatokat közölték vagy közölni fogják;
4. adott esetben a személyes adatok tárolásának tervezett időtartama, vagy ezen időtartam meghatározásának szempontjai.
5. az Érintett joga, a rá vonatkozó személyes adatok helyesbítéséhez, törléséhez, vagy az adatkezelés korlátozásához, továbbá a személyes adatok kezelése elleni tiltakozáshoz;
6. a felügyeleti hatósághoz címzett panasz benyújtásának joga;
7. ha az adatokat nem az Érintettől gyűjtötték, a forrásukra vonatkozó információ;
8. az esetleges automatizált döntéshozatal ténye, az alkalmazott logikára vonatkozó érthető információk, továbbá az az információ, hogy az adatkezelés az Érintettre nézve milyen várható következményekkel jár.

Az Adatkezelő a kezelt személyes adatok másolatait az érintett rendelkezésére bocsátja.

**4.3 Helyesbítéshez való jog**

Az Érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az Érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

**4.4 Törléshez való jog**

Az Érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, az egyéb feltételek fennállása esetén. A törlés joga nem vonatkozik a jogszabály által meghatározott kötelező adatkezelésekre.

Az Adatkezelőnek egyes esetekben jogi kötelezettsége áll fenn bizonyos adatok kezelése tekintetében, ezért az adatok törlési kérelme nem teljesíthető különösen a személyes adatok kezelését előíró, az Adatkezelőre alkalmazandó jogi kötelezettség teljesítése, illetve közérdekből, vagy az Adatkezelőre ruházott közhatalmi jogosítvány gyakorlása keretében végzett feladat végrehajtása céljából kezelt személyes adatok esetében.

Egyéb esetekben a törléshez való jog a Rendelet vonatkozó fejezetei alapján gyakorolható.

**4.5 Az adatkezelés korlátozásához (zároláshoz) való jog**

Az Érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

1. az Érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
2. az adatkezelés jogellenes és az Érintett ellenzi az adatok törlését, ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de az Érintett igényli azokat jogi igények előterjesztéséhez, érvényesítéséhez vagy védelméhez.

Ha az Érintett tiltakozott az adatkezelés ellen, ekkor a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az Érintett jogos indokaival szemben.

**4.6 Az adathordozhatósághoz való jog**

Az Érintett jogosult arra, hogy az Adatkezelő a szerződés teljesítésén alapuló, illetve hozzájáruláson

alapuló adatkezelési tevékenységek tekintetében az automatizált módon kezelt személyes adatait számára, vagy az általa megjelölt más Adatkezelő részére átadja.

Az adathordozhatósághoz való jog nem alkalmazandó abban az esetben, ha az adatkezelés közérdekű, vagy az adatkezelőre ruházott közhatalmi jogosítványai gyakorlásának keretében végzett feladat végrehajtásához szükséges, vagy ha az adatkezelő közhatalmi feladatait gyakorolja, vagy jogi kötelezettségének tesz eleget. Ezekben az esetekben tehát az Adatkezelő nem köteles a hordozhatóságot biztosítani (például adóigazgatási, vagy munkaügyi adatok esetében).

**4.7 A tiltakozáshoz való jog**

Az Érintett jogosult arra, hogy a saját helyzetével kapcsolatos okokból bármikor tiltakozzon személyes adatainak kezelése ellen. Ebben az esetben az Adatkezelő a személyes adatokat nem kezelheti tovább, kivéve, ha az adatkezelést olyan kényszerítő erejű jogos okok indokolják, amelyek elsőbbséget élveznek az Érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez, vagy védelméhez kapcsolódnak.

**4.8 Automatizált döntéshozatal**

Az Adatkezelő nem folytat automatizált döntéshozatalt ügyfelei esetében.

**4.9 Az Érintett jogainak gyakorlására vonatkozó adatkezelői intézkedések**

Az Adatkezelő minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva nyújtja, különösen a gyermekeknek címzett bármely információ esetében. Az információkat írásban vagy más módon – ideértve adott esetben az

elektronikus utat is – kell megadni. Az érintett kérésére szóbeli tájékoztatás is adható, feltéve, hogy

megfelelő módon igazolta személyazonosságát.

Az Adatkezelő elősegíti az Érintett jogainak a gyakorlását, az érintett jogai gyakorlására irányuló kérelmének a teljesítését nem tagadhatja meg, kivéve, ha az Érintettet nem lehet azonosítani.

Az Adatkezelő indokolatlan késedelem nélkül, de legkésőbb a kérelem beérkezésétől számított egy hónapon belül tájékoztatja az Érintettet a jogaival kapcsolatos kérelem nyomán hozott intézkedésekről. Ha az érintett elektronikus úton nyújtotta be a kérelmet, a tájékoztatást lehetőség szerint elektronikus úton kell megadni, kivéve, ha az érintett azt másként kéri.

Amennyiben az Adatkezelő nem tesz intézkedéseket az Érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be a felügyeleti hatóságnál, és élhet bírósági jogorvoslati jogával.

Az Érintettre vonatkozó információkat, a tájékoztatást és intézkedést díjmentesen kell biztosítani. Ha az Érintett kérelme egyértelműen megalapozatlan vagy túlzó, a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre tekintettel az Adatkezelő jogosult díjat felszámítani.

Ha az Adatkezelőnek megalapozott kétségei vannak a kérelmet benyújtó természetes személy kilétével kapcsolatban, további, az érintett személyazonosságának megerősítéséhez szükséges információk nyújtását kérheti.

**5. A személyes adatok kezelésére vonatkozó elvek**

A Rendelet 5. cikke határozza meg az adatkezelésre vonatkozó elveket. Ezen szempontok érvényesülését az Adatkezelő minden egyes azonosított adatkezelése során biztosítja.

**5.1 Jogszerűség, tisztességes eljárás és átláthatóság elve**

A személyes adatok kezelését minden esetben jogszerűen és tisztességesen, valamint az érintett számára átlátható módon végezzük. Az Érintettek számára átláthatónak kell lennie, hogy a rájuk vonatkozó személyes adataikat hogyan gyűjtik, használják fel, azokba milyen módon tekintenek bele, vagy milyen egyéb módon kezelik, valamint, hogy a személyes adatokat milyen mértékben kezelik, vagy fogják kezelni.

Az átláthatóság elvének érvényesülése érdekében az Adatkezelő biztosítja, hogy a személyes adatok kezelésével összefüggő tájékoztatás, illetve kommunikáció könnyen hozzáférhető és közérthető legyen, valamint hogy azt világosan és egyszerű nyelvezettel fogalmazzák meg.

**5.2 Célhoz kötöttség elve**

Az Adatkezelő biztosítja, hogy a személyes adatok gyűjtése csak meghatározott, egyértelmű és jogszerű célból történjen és azokat ne kezeljék ezekkel a célokkal össze nem egyeztethető módon („célhoz kötöttség”). Ha az adatkezelés egyszerre több célt is szolgál, akkor a hozzájárulást az összes adatkezelési célra vonatkozóan meg kell adni.

**5.3 Adattakarékosság elve**

Az adatkezelés céljai megfelelőek és relevánsak, és a szükséges mértékűre korlátozódnak.

**5.4 Pontosság elve**

A személyes adatoknak pontosnak és szükség esetén naprakésznek kell lenniük. Az Adatkezelő minden ésszerű intézkedést megtesz annak érdekében, hogy az adatkezelés céljai szempontjából pontatlan személyes adatokat haladéktalanul törölje vagy helyesbítse („pontosság”).

Az Adatkezelő biztosítja az érintett jogát arra, hogy kérésére indokolatlan késedelem nélkül helyesbítse a rá vonatkozó pontatlan személyes adatokat.

**5.5 Korlátozott tárolhatóság elve**

A személyes adatok tárolása olyan formában történik, amely az Érintettek azonosítását csak a személyes adatok kezelése céljainak eléréséhez szükséges ideig teszi lehetővé („korlátozott tárolhatóság”). Annak biztosítása érdekében, hogy a személyes adatok tárolása a szükséges időtartamra korlátozódjon, az Adatkezelő törlési, vagy rendszeres felülvizsgálati határidőket állapít meg.

**5.6 Integritás és bizalmas jelleg**

A személyes adatok kezelését az Adatkezelő úgy végzi, hogy megfelelő technikai és szervezési intézkedések alkalmazásával biztosított legyen a személyes adatok megfelelő biztonsága, az adatok jogosulatlan, vagy jogellenes kezelésével, véletlen elvesztésével, megsemmisítésével vagy károsodásával szembeni védelme („integritás és bizalmas jelleg”).

**6. Jogorvoslat**

**6.1 Információ, panasz**

Amennyiben az Érintett úgy véli, hogy személyes adatainak kezeléséhez fűződő jogai sérültek, tájékoztatásért és jogainak gyakorlásáért az Adatkezelő adatvédelmi tisztviselőjéhez fordulhat.

Az Adatkezelő adatvédelmi ügyekben tájékoztatást nyújtó felelőse:

Név: dr. Kiss Elek

Beosztás: adatvédelmi tisztviselő

E-mail: drkisselek@gmail.com

**6.2 Panasz ügyintézés**

További jogorvoslat érdekében a Nemzeti Adatvédelmi és Információszabadság Hatósághoz lehet panaszt benyújtani.

**A Hatóság elérhetősége:**

Nemzeti Adatvédelmi és Információszabadság Hatóság

Posta cím: 1530 Budapest, Pf.: 5.

cím: 1125 Budapest, Szilágyi Erzsébet fasor 22/c

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

honlap: [http://naih.hu](http://naih.hu/)

Az Érintett az Adatkezelő, illetve - az adatfeldolgozó tevékenységi körébe tartozó adatkezelési műveletekkel összefüggésben - az Adatfeldolgozó ellen bírósághoz fordulhat, ha megítélése szerint az Adatkezelő, illetve az általa megbízott vagy rendelkezése alapján eljáró Adatfeldolgozó a személyes adatait a személyes adatok kezelésére vonatkozó, jogszabályban vagy az Európai Unió kötelező jogi aktusában meghatározott előírások megsértésével kezeli.

A pert az Érintett - választása szerint - a lakóhelye vagy tartózkodási helye szerint illetékes törvényszék előtt is megindíthatja.

**Matyi Andrásné**

**jegyző**